《题秋日江村图》
元代·刘诜

黄叶秋风趁蹇驴，平洲远岭雁相呼。野舟尽日閒无用，只与人间作画图。

作者简介：（1268—1350）吉安庐陵人，字桂翁，号桂隐。性颖悟，幼失父。年十二，能文章。成年后以师道自居，教学有法。江南行御史台屡以遗逸荐，皆不报。为文根柢《六经》，躏跞诸子百家，融液今古，四方求文者日至于门。卒私谥文敏。有《桂隐集》。